Den Nord-Cimbriske Tilskuer, 1834-07-26
Marq. Wellesley forbliver Statsekretair for Jrland. Dette Ministerium har Majoriteten i Underhuset; derimod synes det ikke at bryde sig om at have Majoriteten i Overhuset, da det ved at tage Tvangsbillen tilbage, der var indført af Lord Grev, og indbringe en Anden formildet, har erklæret, at det med Hensyn til dets Politik vil løsrive sig fra Overhuset og slutte sig til Underhuset. Dette har paa det hæftigste forbittret Lorderneskammer, og foranlediget en hæftig Discussion og Angreb paa det nye Ministerium, der især mellem Hertugen af Buckingham og Lord Brougham udartede til Personligheder, da Hertugen yttrede, at Lord Melbourne vel indbildte sig at han havde bragt den forrige Formand for Regjeringen i sin politiske Grav, men hans Aand ville opstaae og forjage de ædle Herrer fra deres Lænnestole, selv naar den ædle Lord paa Uldsækken (Lord Brougham) var beskjæftiget med at tømme et Par dygtige Glas paa det nye Cabinets Sundhed. Lord Brougham erklærede derpaa, at den ædle Hertug vel maatte have lært dette Sprog, i et Ølhuus, eller i en Kroe, hvor han havde samlet de nødvendige Rigdomme af hans kandervelske Forraad paa Ord. Her bleve de begge raabte til Orden. Don Carlos. Denne Prinds er paa en vis Maade undvegen fra Engeland, og skal hemmelig have indpractiseret sig i Spanien, skjønt franske og engelske Blade ikke vide, hvor han egentlig opholder sig. Journ, de Paris meddeler i denne Anledning Følgende: Saasnart Infanten Don Carlos var ankommen til Engeland, gik hans hele Omsorg ud paa at afslutte et Laan, men de Capitalister som han henvendte sig til desangaaende, erklærede som en uundgaaelig Betingelse for sammes Afslutning, at han skulle vende tilbage til Spanien; dette underkastede han sig, og det forlangte Laan blev da afsluttet. Flere franske apostoliske Blade forsikkre, at han opholder sig i Elisondo, hvor han er udelukkende beskjæftiget med militaire Dispositioner. Den bekjendte Hr. Jauge, der har været Dom Miguels og Hertuginden af Berrys og nu er bleven (Don Carlos) Carl v. Bankør, har ladet indrykke i Gaaetten; at Hs. M. Kong C. V. den 9de Julii er indtruffen i Midten af sine troe Undersaattere, som staaer under Vaaben til hans Rettigheders Forsvar. Hans Ankomst har overalt frembragt den meest levende Enthusiasme. Jmidlertid er fornævnte Bankør Hr. Jauge, den 15de Juli som Forfatter til ovennævnte Jndrykkelse bleven arresteret af en Politie-Commissair. Hvad der i visse Maader har hemmet den Bekymring man følede ved Efterretningen om Don Carlos Ankomst, er den Efterretning, at General Rodil med 6000 Md. var ankommen til Pampeluna. Jnsurgent chefen Sagastibelza som truede med at overfalde hiin Fæstning, har trukket sig tilbage til Elisondo. Først den 9de Juli er Don Carlos i en Jagt afseilet fra Engeland, og ned ad Canalen, altsaa kan han umuelig allerede den 9de være landet i Spanien, det Hele kan derfor gjerne være Sammenspind; skjøndt dette gjerne kan forklares med hvad et fransk ministerielt Blad melder: at der i Jnsurgenternes Rækker befinder sig en falsk Don Carlos som man betjener sig af, til at opmuntre Carlisterne; med. Journal des Debats siger at Don Carlos har fra Engeland indskibet sig til Dieppe, har opholdt sig en Dag i Paris, og har fra Frankerig at overskridet den spanske Grændse. Dog næste Post vil vise hvad der er sandt eller ikke